കണ്ടെയ്ന്മെന്റ് സോണുകള് പ്രഖ്യാപിച്ചു തിരുവനന്തപുരം: കോവിഡ് വ്യാപന നിരക്ക് ഉയര്ന്നതിനെ തുടര്ന്ന് നാവായിക്കുളം പഞ്ചായത്തിലെ 11ാം വാര്ഡായ ഡീസന്റ് മുക്ക്, വാമനപുരം പഞ്ചായത്തിലെ ഒന്നാം വാര്ഡായ പന്തുവിള, 14ാം വാര്ഡായ ഈട്ടിമൂട് പ്രദേശങ്ങളെ കണ്ടെയന്റ്മെന്റ് സോ ണായും പാങ്ങോട് പഞ്ചായത്തിലെ തൃക്കോവില്വട്ടം വാര്ഡിനെ മൈക്രോ കണ്ടെയ്ന്മെന്റ് സോണായും പ്രഖ്യാപിച്ചു. ഇവിടെ കര്ശന നിയന്ത്രണങ്ങള് ഏര്പ്പെടുത്തിയതായി ജില്ലാ കളക്ടര് ഡോ. നവ്ജ്യോത് ഖോസ അറിയിച്ചു. ഭക്ഷ്യവസ്തുക്കള്, പലചരക്ക്, പഴങ്ങള്, പച്ചക്കറികള്, പാല് ഉത്പന്നങ്ങള്, മാംസം, മത്സ്യം, മൃഗങ്ങള്ക്കുള്ള ഭക്ഷ്യസാധനങ്ങള്, കാലിത്തീറ്റ, കോഴിത്തീറ്റ തുടങ്ങിയവ വില്ക്കുന്ന കടകള്, ബേക്കറികള് എന്നിവയ്ക്കു മാത്രമേ ഈ പ്രദേശങ്ങളില് പ്രവര്ത്തനാനുമതിയുള്ളു. രാവിലെ ഏഴു മുതല് വൈകിട്ട് ഏഴുവരെ ഇവ തുറക്കാം. റേഷന് കടകള്, മാവേലി സേ്റ്റാറുകള്, സപ്ലൈകോ ഷോപ്പുകള്, മില്മ ബൂത്തുകള് തുടങ്ങിയവ ദിവസവും വൈകിട്ട് അഞ്ചു വരെ തുറക്കാം. റസ്റ്ററന്റുകളും ഹോട്ടലുകളും രാവിലെ ഏഴു മുതല് രാത്രി 7.30 വരെ ഹോം ഡെലിവറിക്കു മാത്രമായി തുറക്കാം. ഡൈന്ഇന്, ടേക്ക് എവേ, പാഴ്സല് തുടങ്ങിയവ അനുവദിക്കില്ല.